
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 12ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ. 220/2012
ΘΕΜΑ: Ορισμός εκπροσώπου του Δήμου Πύργου με τον αναπληρωτή του, στη Γενική Συνέλευση της «Αναπτυξιακή Ολυμπίας  Α.Ε. ΟΤΑ»                                         

    Στον Πύργο και στο Δημοτικό Κατάστημα σήμερα στις 27                                                                   του μηνός Ιουνίου, του έτους 2012, ημέρα Τετάρτη και ώρα 19.30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 29509/21-6-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Αντιπρόεδρος του Δ.Σ κ. Βασίλειος Σεϊντής, ως νόμιμος αναπληρωτής του Προέδρου [άρθρο 69 παρ. 2 του Ν. 3852/10 (ΦΕΚ Α΄87/7-6-2010)] ο οποίος προσήλθε στη συνεδρίαση κατά τη συζήτηση του 3ου θέματος της ημερήσιας διάταξης, κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος[προσήλθε στο 3ο θέμα της Η.Δ], 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος,  11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία, 14. Φραγκαντώνης Παναγιώτης[προσήλθε στο 3ο θέμα προ Η.Δ], 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Ρωμαίος Στέφανος, 22. Δημόπουλος Φώτης, 23. Ανδριόλας Γεώργιος, 24. Κουρμπανάς Γεώργιος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Λιατσής Γαβριήλ – Επικεφαλής της Μείζονος Μειοψηφίας, 2.  Γιαννακούλιας Θεόδωρος, 3. Λιατσής Δημήτριος, 4. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», οι οποίοι δεν προσήλθαν στη συνεδρίαση, αν και η πρόσκληση τους επιδόθηκε νομίμως.

    Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.
---------

    Ακολούθως ο Αντιπρόεδρος σύμφωνα με το άρθρο 67 παρ. 7 του Ν. 3852/2010 έθεσε υπόψη του Δημοτικού Συμβουλίου το 1ο προ ημερήσιας διάταξης θέμα με τίτλο: Ορισμός εκπροσώπου του Δήμου Πύργου με τον αναπληρωτή του, στη Γενική Συνέλευση της «Αναπτυξιακή Ολυμπίας  Α.Ε. ΟΤΑ» και ζήτησε την έγκριση του κατεπείγοντος του θέματος, προκειμένου να εκπροσωπηθεί ο Δήμος Πύργου στη Γενική Συνέλευση που θα πραγματοποιηθεί στις 28 Ιουνίου 2012, σύμφωνα και με την 97/2012 πρόσκληση της Αναπτυξιακής Ολυμπίας.
    Το Δημοτικό Συμβούλιο ομόφωνα ενέκρινε το κατεπείγον του θέματος.

    Εισηγούμενος το θέμα ο Αντιδήμαρχος κ. Γιάννης Παναγόπουλος ανέφερε: «Ο Δήμος Πύργου διαθέτει στην Αναπτυξιακή Ολυμπίας Α.Ε. ΟΤΑ  μετοχές που προέρχονται από τους πρώην δήμους Ωλένης, Πύργου, Βώλακα και Ιάρδανου, με το μεγαλύτερο ποσοστό από το Δήμο Ωλένης. Η Αναπτυξιακή Ολυμπίας Α.Ε. ΟΤΑ με το 97/2012 έγγραφό της, ενημερώνει το Δήμο ότι θα πραγματοποιηθεί η Γενική Συνέλευση των μετόχων της εταιρείας, στις 28 Ιουνίου 2012 και μας ζητά να ορίσουμε έναν εκπρόσωπο με τον αναπληρωτή του».
     Εν συνεχεία προτάθηκαν εκ μέρους του κ. δημάρχου οι κ.κ. Παναγόπουλος Ιωάννης ως τακτικό μέλος και τον κο Αριστειδόπουλο Χαράλαμπο ως αναπληρωματικό μέλος. 

    Κατόπιν ο Αντιπρόεδρος κάλεσε το σώμα ν’ αποφασίσει επί της ανωτέρω πρότασης 

Το Δημοτικό Συμβούλιο Πύργου,

 Λαμβάνοντας υπόψη:

· Τις διατάξεις του άρθρου 65 παρ. του ν. 3852/10,

· Την εισήγηση του Αντιδημάρχου κ. Γιάννη Παναγόπουλου
· Το υπ’ αριθμ. 97/2012 έγγραφο της Αναπτυξιακής Ολυμπίας Α.Ε. ΟΤΑ  και μετά από διαλογική συζήτηση,

Α π ο φ α σ ί ζ ε ι
1. Ομόφωνα, εγκρίνει το κατεπείγον του θέματος

   2. Κατά πλειοψηφία ορίζει να συμμετέχουν, ως εκπρόσωποι του Δήμου Πύργου στη Γενική Συνέλευση της Αναπτυξιακής Ολυμπίας Α.Ε. ΟΤΑ οι κ.κ:

- Ιωάννης Παναγόπουλος – Αντιδήμαρχος – τακτικό μέλος και
- Χαράλαμπος Αριστειδόπουλος – Αντιδήμαρχος – αναπληρωματικό μέλος. 

    Ο Δημοτικός Σύμβουλος κ. Χρήστος Γιάνναρος – επικεφαλής της παράταξης «Λαϊκή Συσπείρωση» κατά την ψηφοφορία του θέματος, δήλωσε ότι ψηφίζει λευκό.

    Ο Δημοτικός Σύμβουλος κ. Πάνος Σκαρτσιάρης κατά την ψηφοφορία του θέματος, δήλωσε παρών. 
    Οι Δημοτικοί Σύμβουλοι κ.κ. Θεοδωρέλος – Χαρίτος Γ., Τζίνη Δ., Αγγελακοπούλου Α. και Καραμπέτσος Α. ήταν απόντες από την συνεδρίαση όταν τέθηκε το θέμα προς συζήτηση και έγκριση.

    Οι Δημοτικοί Σύμβουλοι κ.κ. Ε. Καννής – Πρόεδρος του Δ.Σ. και Π. Φραγκαντώνης δεν είχαν προσέλθει στη συνεδρίαση, όταν τέθηκε το θέμα προς συζήτηση και έγκριση. 

    Η παρούσα απόφαση έλαβε αύξοντα αριθμό 220/2011.

    Για το σκοπό αυτό συντάχθηκε το παρόν πρακτικό που υπογράφεται ως ακολούθως:  
 Ο ΠΡΟΕΔΡΟΣ                          ΤΑ ΜΕΛΗ                     Ο ΓΡΑΜΜΑΤΕΑΣ

  Ε. ΚΑΝΝΗΣ                                                              Δ. ΤΖΟΥΑΝΟΠΟΥΛΟΣ
Ακριβές Απόσπασμα

εκ των πρακτικών του Δ.Σ.

Πύργος 17 – 7 - 2011

Ο ΔΗΜΑΡΧΟΣ

ΜΕΔ

